भूखे शख्‍स के साथ बांटकर पुलिस अफसर ने खाया खाना, दरियादिली ने रातों रात बना दिया हीरो, देखें वीडियो  
केरल पुलिस अफसर भूखे संग बांट कर खा रहा था खाना
पुलिस डायरेक्टर जनरल ने पुलिस अफसर को बुला बधाई भी दी
इस वीडियो को 25 हजार से ज्यादा लोगों ने देखा
केरल पुलिस (Kerala police) अफसर एसएस श्रीजीत (S S Sreejtih) का एक वीडियो इन दिनों जमकर वायरल हो रहा है जिसने पुलिस अफसर को रातों रात हीरो बना दिया है. 30 वर्षीय पुलिस अफसर का हड़ताल वाले दिन एक व्यक्ति संग भोजन बांटकर खाने का वीडियो वायरल हो रहा है. सोमवार को तिरुअनंतपुरम (Thiruvananthapuram) में हड़ताल थी और इसी दौरान ये वीडियो शूट किया गया. केरल पुलिस मीडिया सेंटर के मुताबिक पोस्ट किए जाने के 3 घंटे के भीतर इस वीडियो को 25 हजार से ज्यादा लोगों ने देखा. इस वीडियो को फेसबुक पेज 'स्‍टेट पुलिस मीडिया सेंटर केरल' पर शेयर किया गया था और इस वीडियो को बनाने वाला पुलिस अफसर का ही कोई दोस्त है.
Chat conversation end Type a message...
यह भी पढ़ें- केरल में नागरिकता संशोधन कानून के खिलाफ प्रदर्शन, कई बसों पर पथराव
राज्य के पुलिस डायरेक्टर जनरल लोकनाथ बेहरा ने पुलिस अफसर को बुला उनको बधाई भी दी.  एसएस श्रीजीत ने बताया, "जैसे ही मैं अपने भोजन का पैकेट खोलने वाला था, मैंने देखा कि एक आदमी मुझे देख रहा है. मुझे पता चल गया कि वह भूखा है और मैंने उससे पूछा कि क्या वह भूखा है और उसने हां में जवाब दिया. जिसके बाद मैंने उससे कहा कि मेरे साथ खाना खाए. पहले तो व्यक्ति झिझका लेकिन मेरे जोर देने पर उसने मेरे साथ खाना खा लिया."